Cino da Pistoia
Store norske leksikon,Språk og litteratur,Litteratur i verden,Europa,Italias litteratur,Italias litteratur på 1300-tallet
Cino da Pistoia var en italiensk dikter. Han studerte rettsvitenskap i Bologna og ble dommer i Pistoia, men førte siden et omflakkende liv.
Han sluttet seg til ghibellinenes parti og fulgte den tyske keiser Henrik 7 på hans romertog. Han har kommentert Codex Justinianus, men ble mest berømt som forfatter av elskovsdikt, hvor han lovpriser kvinnen Selvaggia. Cino da Pistoia er en sen representant for dolce stil nuovo, og med sin overgang fra det metafysiske til det klart psykologiske åpner han veien for Petrarcas lyrikk. Les mer i Store norske leksikon Italias litteratur Italias historie før samling litteratur